ફાગણ માસની પૂર્ણિમા આવે છે. ફોઈ હોળીકા પ્રહ્લાદને ખોળામાં બેસાડી દેવો અને દાનવોની સાક્ષીએ અગ્નિશય્યા પર ખોળામાં લઈ બેસે છે. આ બાજુ તો ભક્ત પ્રહ્લાદ શ્રીકૃષ્ણ-શ્રીકૃષ્ણના નામસ્મરણથી ભક્તિમાં લીન છે. તેમને તો અગ્નિમાં પણ ઠંડીનો ભાવ થાય છે. પ્રભુમાં લીન તેમના દેહને અગ્નિદેવ પ્રણામ કરે છે અને અગ્નિદેવ પણ ભગવાન વિષ્ણુના આ ભક્તની ભક્તિમાં તલ્લીન થઈ પરમાત્માને ભક્તની રક્ષાની ખાત્રી આપે છે. અગ્નિદેવ આ ક્ષણે વરદાનમુક્ત થાય છે અને હોલીકા બળી મરે છે. અહીં દુષ્ટબુદ્ધિનો સંહાર થાય છે અને સદ્બુદ્ધિનો વિજય થાય છે.